มีอาการปวดมดลูกและปวดบริเวณหว่างขาทั้ง 2 ข้างเวลาเดิน ซึ่งมีอาการคล้ายตั้งครรภ์ใกล้คลอด มีอาการปวดหลังร่วมด้วยค่ะ ประกอบกับมีจำเดือนมากระปริบกระปรอยเป็นเวลา 1-2 เดือน หลังจากฉียาคุมแบบ 3 เดือน และพึ่งคลอดลูกได้ 4 เดือนค่ะ เริ่มมีอาการปวดตั้งแต่วันที่ 30/11/62 จนถึงปัจจุบันค่ะ
สวัสดีค่ะ อาการปวดบริเวณท้องน้อยและปวดหลัง อาจเกิดจาก-กระเพาะปัสสาวะหรือกรวยไตอักเสบ อาจมีอาการปัสสาวะแสบขัดร่วมด้วย-อวัยวะภายในอุ้งเชิงกรานอักเสบ อาจมีตกขาวผิดปกติและมีไข้-มดลูกอักเสบ ซึ่งเกิดได้หลังการคลอดบุตร-กล้ามเนื้อหน้าท้องอักเสบ อาจสัมพันธ์กับท่าทาง มีจุดกดเจ็บชัดเจน-มีเยื่อบุโพรงมดลูกเจริญผิดที่ส่วนผลข้างเคียงจากยาคุมกำเนิดแบบฉีดนั้นอาจทำให้มีเลือดออกผิดปกติทางช่องคลอดได้ แต่ไม่ควรทำให้ปวดหน่วงๆที่มดลูกหรือท้องน้อยมากค่ะแนะนำไปพบแพทย์เพื่อตรวจร่างกาย ตรวจภายใน และอัลตราซาวน์หน้าท้องเพิ่มเติมค่ะการดูแลตัวเองเบื้องต้น ดื่มน้ำมากๆ ไม่กลั้นปัสสาวะ หลีกเลี่ยงการมีเพศสัมพันธ์ไปก่อน งดทำงานหรือยกของหนัก สามารถรับประทานยาแก้ปวด หรือยาแก้อักเสบในกลุ่มที่ไม่ใช่สเตียรอยด์ได้